paragraph_text: '''Ramzes II. (Usirmaattre-setepenre)''' (1279. – 1212. pr. Kr.), sin Setija I. i kraljice Tuje, treći faraon XIX. dinastije, ujedno i najveći egipatski vladar, došao je na prijestolje u dobi od 25 godina i može se reći da zasluženo nosi svoju titulu "Ramzes Veliki". Nijedan drugi faraon nije izgradio toliko mnogo hramova, kolosalnih spomenika i obeliska. Nijedan drugi faraon nije imao toliko mnogo djece - 45 sinova i 40 kćeri su ostali iza njega. Za vrijeme njegove vladavine, sve je rađeno u velikim razmjerima. U doba kad je umro imao je preko 90 godina i bez dvojbe ostavio je dubok otisak na licu Egipta.